Diari Oficial de la Generalitat Valenciana


Sumari del DOGV 9803, del 06-03-2024 (2024/1734)

RESOLUCIÓ de 26 de febrer de 2024, de la Vicepresidència Segona i Conselleria de Serveis Socials, Igualtat i Habitatge, per la qual es modifica la Resolució de 29 de desembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual s'efectua la convocatòria anticipada per a l'any 2024, de subvencions a organitzacions no governamentals per al desenvolupament (ONGD), per al finançament de projectes i programes de cooperació internacional al desenvolupament a executar en països i poblacions estructuralment empobrides.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9803

Data del DOGV
:   06-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1734


Data del document
:   26-02-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 26 de febrer de 2024, de la Vicepresidència Segona i Conselleria de Serveis Socials, Igualtat i Habitatge, per la qual es modifica la Resolució de 29 de desembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual s'efectua la convocatòria anticipada per a l'any 2024, de subvencions a organitzacions no governamentals per al desenvolupament (ONGD), per al finançament de projectes i programes de cooperació internacional al desenvolupament a executar en països i poblacions estructuralment empobrides. [2024/1734]  
  
Amb data 24 de gener de 2024 es publica, en el Diari Oficial de la Generalitat Valenciana (DOGV 9773), la Resolució de 29 de desembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual s'efectua la convocatòria anticipada per a l'any 2024, de subvencions a organitzacions no governamentals per al desenvolupament (ONGD), per al finançament de projectes i programes de cooperació internacional al desenvolupament a executar en països i poblacions estructuralment empobrides.  
Esta resolució determina en el resolc tercer, apartat 1, el finançament d'esta convocatòria de subvencions, i queda la seua concessió condicionada a l'existència de crèdit adequat i suficient, de conformitat amb l'apartat 2:  
«1. Esta convocatòria de subvencions es finançarà a càrrec de les línies de subvenció següents, en el pressupost de la Generalitat per a l'any 2024:  
a) Línia S0378: «Subvencions a ONGD per a accions de cooperació al desenvolupament», dotada amb un import màxim de 07.764.422 euros, en el capítol IV, per al finançament de despeses corrents, en l'aplicació pressupostària G0116.0302.134A00  
b) Línia S0272: «Subvencions d'inversió a ONGD per a la realització d'actuacions de cooperació internacional al desenvolupament», dotada amb un import màxim de 8.600.000 euros, en el capítol VII, per al finançament de despeses de capital, en l'aplicació pressupostària G0116.0302.134A00.  
2. Atés el caràcter anticipat de la tramitació, la seua concessió quedarà en tot cas condicionada a l'existència de crèdit adequat i suficient per a atendre les subvencions en la Llei de pressupostos de la Generalitat que resulte aprovada per a l'exercici 2024, d'acord amb el que establix l'article 56.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions (d'ara en avant, RLGS), els articles 41 i 167 de la LHPG i l'article 18 del Decret 77/2019, de 7 de juny, del Consell i l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa.»  
  
La Llei 8/2023, de 27 de desembre, de pressupostos de la Generalitat Valenciana per a l'exercici 2024 (DOGV 9756, 30.12.2023), recull l'esmena d'aproximació RE núm. 8460 a l'esmena número 1139 de modificació de crèdits, que afecta les línies de subvenció S0378 i S0272 del subprograma 134A00, Cooperació internacional i desenvolupament sostenible, de la secció G0116 Vicepresidència Segona i Conselleria de Serveis Socials, Igualtat i Habitatge.  
Per tot això i de conformitat amb el que disposa el Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, resolc:  
  
Únic  
Modificar el resolc tercer, apartat 1, de l'esmentada Resolució de 29 de desembre de 2023. La seua redacció queda com seguix:  
  
Resolc tercer. Finançament  
«1. Esta convocatòria de subvencions es finançarà a càrrec de les següents línies de subvenció, en el pressupost de la Generalitat per a l'any 2024:  
a) Línia S0378: «Subvencions a ONGD per a accions de cooperació al desenvolupament», dotada amb un import màxim de 84.131.524 euros, en el capítol IV, per al finançament de despeses corrents, en l'aplicació pressupostària G0116.0302.134A00.  
b) Línia S0272: «Subvencions d'inversió a ONGD per a la realització d'actuacions de cooperació internacional al desenvolupament», dotada amb un import màxim de 7.600.000 euros, en el capítol VII, per al finançament de despeses de capital, en l'aplicació pressupostària G0116.0302.134A00».  
  
València, 26 de febrer de 2024.- La vicepresidenta segona del Consell i consellera de Serveis Socials, Igualtat i Habitatge: Susana Camarero Benítez.